Missatge: Com que els catalanoparlants tendeixen a no parlar en català si no estan segurs que no els contestaran en espanyol, i mentre no aconseguim canviar aquesta actitud, potser estaria bé emprendre mesures per facilitar el "reconeixement entre catalanoparlants" S'haurien de poder trobar vàries maneres, i una seria aquesta, que té la virtud de ser senzilla: Per facilitar que la gent estigués segura de poder parlar català en comerços o oficines desconeguts, es podrien distribuir adhesius ben grans i visibles amb la frase: AQUÍ ES PARLA CATALÀ (VALENCIÀ) Si s'aconseguia que estiguessin ben a la vista, la gent jo no entraria al súper o al despatx de l'advocat amb la incertesa de quina llengua ha de parlar (----> si hi ha incertesa parlarà en espanyol). I de pas, potser més d'un se sorprendrà de poder parlar la seva llengua a segons quins llocs (----> augment de l'ús i del prestigi). Per aquesta darrera raó -el prestigi- potser també seria útil a llocs com la Franja, on la majoria parla la llengua però hi ha una forta diglòssia. La idea seria que tothom tindria clar que la persona que els haurà d'atendre està disposada a parlar català en aquella situació que se suposa que hi està tancada (---> disminueix la inquietud i, per associació, augmenta el prestigi). Què n'opineu?
Emocions: anticipation
anger
joy

Resposta: Que no, jo parlo la meva llengua arreu on vaig, i si el dependent/a diu no entendre´m, li dic que estic en el meu dret i que ell/a no té cap dret a discriminar-me, i més al meu país. Us asseguro que dóna resultat! Això que proposes sembla les estrelles grogues que els nazis obligaven a dur als jueus. Aviat tindriem establiments per a catalans i d´altres per a espanyols/estrangers. No som a Catalunya? Doncs en català! Salut i Països Catalans! ||*||
Emocions: anticipation, disgust, anger, fear